Մի խոսքով՝ ծանր տարի է սպասվում, մանավանդ՝ եթե կադրային նշանակումներին, տոներին ու քաղաքական իրադարձություններին գումարենք նաեւ թանկացումների այն ալիքը, որն սկիզբ առավ դեկտեմբերին եւ ավելի թափ հավաքեց հունվարին։ Աղքատ եւ օրեցօր աղքատացող ժողովրդին տոներով ու «ամյակներով» զարմացնող իշխանությունը, իհարկե, կարծում է, որ եթե չի կարողանում հաց «հասցնել», պետք է շոուներով կերակրի սոված զանգվածներին։ Իսկ թանկացումների դեմն առնելու, մարդկանց իրական եկամուտներն ինդեքսավորելու փոխարեն բավական են թանկացումների թեմայով լսումները եւ նախագահականում անցկացվող խորհրդակցությունները։